Fernando Iriarte

Fernando Iriarte García (Iruñea, 1958ko urriaren 23a - ib., 2023ko maiatzaren 8a) margolari nafarra izan zen, 40 urteko ibilbide artistiko luze eta emankor batekin, abstrakzio lirikoa landu zuena. 

 Biografia 

 Jaiotza eta familia 
Iruñean jaio zen, 1958ko urriaren 23an. Bere gurasoak Fernando Iriarte eta Sole García ziren, eta bi anai izan zituen, Koke eta Esperanza.  

Oso txikitatik margotzeko zaletasun handia erakutsi zuen, familiaren laguntza falta izan arren. Aholkuei jaramonik egin gabe eta errietei ​​aurre eginez, artearen bidea jarraitzea erabaki zuen, bera zaletasuna garatuz. 18 urte zituela Bartzelonara joan zen bizitzera, eta han bere heziketa autodidaktaren bidez aberastu zuen bere trebetasun artistikoa.

Kirolarekiko ere zuen zaletasun handia, batez ere igerilaritza. Osasuna eta Amaya klubetan egon zen bitartean, eta tximeleta estiloko txapeldun titulua eskuratu zuen nafarroa-euskal herrian.

 Ikasketak 
Fernando Iriarte heziketa autodidakta izan zen, bere kabuz ikasten, Bartzelonako unibertsitatean egon zen harren, bera esan zuen bezala, Bartzelonan bizitako bizitza estilo bohemioa izan zuen eragin handiena bere artean, modu autodidaktan ikasitakoarekin batera. 1986 eta 1986 artean Berlinera ikastera joan zen emandako beka bati esker. Hala ere, bera esan zuen bezala, etsita itzuli zen, gehiago espero baitzuen, eta Alemanian egindako ikasketak ez zuten apenas eraginik izan bere artean. 

 Helduaroa eta margolaritza 
Bartzelonatik tzultzean bere lehen erakusketa indibiduala egin zuen, 1983ko martxoan estreinatutakoa orduko Nafarroako Aurrezki Kutxaren aretoan, 24 urte zituela eta 54 koadro abstraktu erakutsiz. Hasieratik nabarmendu zen bere estiloagatik, bere estilo abanguardista arraroa baitzen garai horretako Nafarroan.

Hurrengo urteetan, Iriartek 1984an ARCO nazioarteko azokan eta 1986an eta 1993an Iruñeko Bienalean parte hartu zuen., bere estilo abanguardista agerian jarriz. 1998 urtean Madrilera joan zen, han exposizio gehiago eginez.

Gutxienez seme bat izan zuen, Dario Iriarte Forcada, bere emazte Brigidarekin.

Azkenik, 2023ko maiatzaren 8an hil zen, 64 urterekin. Bere heriotza eta gero, bere semea, Dario, familiaren eta ainbat biltzaile pribatuen laguntzaz hainbat margolan batu zituen azken esposizio bat egiteko Kondestable Jauregian, margolariaren atzerantz begirakada bat egiteko, bere aitaren 40 urte baino gehiagoko ibilbideari omenaldi gisa.

 Ibilbide artistikoa 

 Estilo artistikoa: Abstrakzio lirikoa 
Margolaritzan ibilbide luzea izan zuen, 40 urtekoa. Beraren esanetara, ez zuen gustuko bere artea kategoria soil baten bidez definitzea, baina bere estiloa "abstrakzio lirikoa bezalako zerbait" bezala definitu zuen. Estilo honen ezaugarria artistaren adierazpen subjektiboa eta emozionala da, forma abstraktuak eta kolore paleta aberatsa erabiliz sentsazioak eta aldarteak transmititzeko.

Bere lana abstrakzioan kokatzen bada ere, Iriartek arte figuratiboko elementuak sartu zituen bere sorkuntza batzuetan, bi korronteen arteko sintesi bat lortuz. Honetaz gain,  lan askotan material piktoriko ugari erabiltzen zituen, bere konposizioei dentsitatea eta aberastasuna ematen zuten teknika mistoak aplikatuz. Iriartek arreta berezia jarri zion ere pinturaren alderdi fisikoei, besteak beste, bere olio-pinturak prestatzeari, eta artisautzarekiko eta tradizio piktorikoarekiko duen konpromisoa islatzen.

 Erakusketak 
Bere lehenengo banakako erakusketa 1983an egin zen, orduan Nafarroako Aurrezki Kutxaren aretoan zena. Gero, 1993an, erakusketa bat aurkeztu zuen Bilboko Arteaga aretoan. 1998an, Bilbon, Artea2 aretoan eta hiri bereko Windsor Kulturgintza aretoan egin zuen erakusketa. 2004an, Iruñeko Pérez de Albéniz aretoan "From a place 1978-2004" erakusketa kolektiboan parte hartu zuen, beste 17 nafar artistekin batera. 2025ean, Iruñeko Kondestable Jauregian bere omenezko atzera begirako erakusketa bat egin zuen, bere familiaren eta lagunen lankidetzarekin antolatua. Erakusketak bildumagile pribatuek emandako argitaragabeko lanak eta piezak bildu zituen, bere ibilbide artistikoaren ikuspegi osoa eskainiz eta arte abstraktuari egindako ekarpena omenduz. 

 Bere lan nagusiak 
- Hodeia, ibaia eta errota (2013): Media Luna parketik Caparroso errotaren ikuspegian inspiratuta. Lan hau 1993an eskuratu zuen Nafarroako Unibertsitate Publikoak bere arte garaikidearen bildumarako, baina 2022an, errektoretza aitortu zuen 2015an galdu egin zutela. Eztabaida bat egon zen margoaren desagerpenaren inguruan.
 Erreferentziak 

 Kanpo estekak 
navarra.red

Kategoria:Iruindarrak
Kategoria:Nafarroa Garaiko margolariak
Kategoria:Iruñean hildakoak
Kategoria:Margolari abstraktuak